ming030890/wiki-yue-high-quality huggingface dataset:
英文歸融話

英文歸融話係以英文為基礎嘅歸融話，數目都唔少。呢啲話多數都係響英國嘅殖民地形成，係英國喺17至19世紀期間大規模擴張海事勢力同開拓海外貿易嘅副產品。
以下係比較多人認識嘅英文歸融話，按地域編排。

西岸
Jamaican Patois：係牙買加嘅主要語言，因為來自唔同種族、語言、階層嘅人長期交往而形成嘅。呢種話並唔係Jamaican Standard English，後者係英文嘅方言。
Jamaican Maroon Spirit Possession Language
Belizean Kriol：響伯利茲廣泛流通，係該國多數人嘅母語或者第二語言，響美國都有人講。據聞同Mískito Coast Creole、San Andrés-Providencia Creole好似。佢係由Mískito Coast Creole衍生出來嘅。
Mískito Coastal Creole：響尼加拉瓜講
Bay Islands Creole：響洪都拉斯嘅海灣群島省講
Bocas del Toro Creole：響巴拿馬講，有人視為Jamaican Patois嘅方言
利蒙話：響哥斯達黎加利蒙省講，有人視為Jamaican Patois嘅方言。佢又叫Mekatelyu，來自「Make I tell you」（意：等我同你講）。
Colón Creole：響巴拿馬講，有人視為Jamaican Patois嘅方言
San Andrés-Providencia Creole：響哥倫比亞講，有人視為Jamaican Patois嘅方言
Cayman Creole：響開曼群島講，有人視為Jamaican Patois嘅方言

北部
Afro-Seminole Creole
Bahamian Creole：響巴哈馬講。
Turks-Caicos Creole：響Turks and Caicos Islands廣泛流通，島與島之間有小小差異。
Gullah：響Sea Islands同埋附近嘅美國（南卡羅萊納州、佐治亞州、佛羅里達州）講。
Samaná English：響多明尼加嘅Samaná半島有約莫8000人講。講呢種話嘅人祖先，以前曾經響美國做奴隸，至1824年移居過來多明尼加呢個以西班牙話為主嘅國家。不過亦有報告指，其實早喺1500年代，已經有非洲黑奴嚟到定居。呢種話同巴哈馬嘅Bahamian Creole相關。

南部
Anguillan Creole：響安圭拉講，同Virgin Islands Creole、Saint Martin Creole相似。
Antiguan Creole：響安提瓜巴布達講
Bajan
Vincentian Creole
Grenadian Creole
Guyanese Creole：喺圭亞那通行，方言之間差別幾大。佢同Jamaican Patois相似，只係可能受Indo-Guyanese影響，口音同用詞上有差異。
Montserrat Creole：響蒙塞拉特島講。
Netherlands Antilles Creole：響聖馬丁島、Sint Eustatius島、薩巴島講。
Saint Kitts Creole：響聖傑氏尼維斯講。
Saint Martin Creole：響聖馬丁島講。
Tobagonian Creole：響多巴哥島講。
Trinidadian Creole：響千里達島講。
Virgin Islands Creole：響處女群島講。

非洲西岸
Krio：響塞拉利昂通行，同Nigerian Pidgin、Jamaican patois可以互通。
Nigerian Pidgin：通行於尼日利亞，不過英文都響該國流通。尼日利亞以前係英國殖民地，當時嘅殖民者聘請當地人做工，孕育出呢種話。
Aku：響甘比亞嘅Aku人講呢種話，呢班人嘅祖先係Krio人。
Cameroonian Pidgin English：響喀麥隆講，係該國人口5%嘅母語。有Limbe-Krio同Grafi兩種方言。
Kreyol：響利比利亞講，以英文、法文為主源語，幾隻西非嘅話為次源語。

法屬圭亞那
Aluku：主要係Maripasoula用。
Fernando Poo Creole：最初係赤道畿內亞比奧科島嘅人用來做貿易語言。
Pichinglis：初時由尼日利亞嘅依波人、Ibibio人帶到比奧科島，後來原島民都學咗呢種語，作貿易。到咗今時今日，Fernando Poo Creole同Pichinglis大概已經融合成單一語言。

蘇里南
Sranantongo
蘇里南有一批Maroon人，佢哋祖先原本係非洲人，畀人當奴隸咁賣，後來走甩咗，去咗內陸，同啲美洲土著一齊生活。佢哋分為幾個部族，各自有唔同嘅方言：
Aluku亦都係法屬圭亞那講
Ndyuka
Paramaccan
Kwinti
Matawai

太平洋
Australian Kriol：又叫做「Roper River Creole」，響澳洲講，係澳洲土著之間除咗英文之外嘅主要語言，有超過一萬人講。
幾隻相關嘅話：
Bislama：響萬那杜講。
Pijin：響所羅門群島講。
Torres Strait Creole：響托雷斯海峽講。
Tok Pisin：喺新畿內亞通行，辭彙同語法都受新畿內亞多種話嘅影響。
Hawaiian Pidgin：響夏威夷群島形成，溝咗啲漢族話（包括粵語）、日本話、菲律賓話、葡萄牙話同埋夏威夷土話。最初只係以洋涇浜話嘅形成出現，後來講呢種話嘅人嘅第二代開始廣泛使用，到咗1920年代就發展成歸融話。
幾隻溝咗一隻暗語、Pitkern同Norfuk嘅方言，響Pitcairn群島嘅居民同埋由嗰處移咗民去Norfolk島嘅人之間出現。呢啲話響18世紀開始成形，辭彙有5%來自大溪地話。

薩拉馬卡河
Saamáka響薩拉馬卡河一帶、蘇里南河上游、法屬圭亞那流通，汲收咗葡萄牙話、荷蘭話、非洲撒哈拉沙漠一帶啲話嘅詞語。講嘅人約莫有2.6萬，多數都係逃亡奴隸嘅後裔。

東南亞
Englog：響菲律賓形成，講嘅係當地有歐洲血統嘅人。同美式英文差唔多，但係就溝咗啲西班牙話、他加祿話、閩南話嘅詞語。
星式英文：響星加坡出現，深受漢族語言（包括粵語）、馬拉話、泰米爾文影響。
馬式英文：馬來西亞嘅產品，深受漢族語言（包括粵語）、馬拉話、泰米爾文影響。
英文虎報

《英文虎報》（英文：The Standard）係香港英文免費報紙，由星島新聞集團發行，唯一對手係收費嘅《南華早報》。
《英文虎報》本來係收費大報，2000年到2002年曾經改名叫《香港郵報》（英文：Hong Kong iMail），由嗰時開始改用小報格式，2007年9月10號開始更變成免費報紙。
英文音系史

英文音系史（粵拼：jing1 man2*4 jam1 hai6 si2）顧名思義係指英文音系嘅歷史。喺英文史上，英文嘅音系一路都有係噉變化，就算唔考慮文法嘅問題，以廿一世紀初英文做母語嘅人都唔會聽得明古英文（存在喺 11 世紀之前）。

元音演變
睇埋：元音大推移
下面依個表，顯示緊由古英文到現代英文嘅元音演變，主要係重讀嘅音。
啲元音係用 IPA 寫嘅，而大階 C 就表示輔音（consonant）。
而下面嘅圖總結咗 1400 年至 1900 年之間英文啲字詞嘅元音點樣變化，其中好主要嘅元音大推移發生响 1400 至 1600 年間，而按下圖所述，睇得出有好多字詞喺嗰段期間都「聚合」咗—例如 see（動詞指睇）同 east（形容詞指東邊）喺 1500 年嗰陣係唔同元音嘅，但到咗 1700 年就「結合」咗，變咗元音相同：
英文點字

英文點字（英文：English braille），又叫英文凸字，係指喺英語世界用來寫英文嘅盲人點字。
因為單一嘅點字方格 可以表示嘅字數有限，唔同用途往往要用唔同嘅點字，唔同嘅國家用嘅點字都會有啲唔同。為咗解決呢啲問題，負責北美點字標準嘅北美點字管理局（Braille Authority of North America，BANA）喺1991年研究統一各種英文點字嘅可行性，1993年 International Council on English Braille（ICEB，國際英文點字聯會）拍板。完成咗嘅最新嘅標準叫做統一英文點字（Unified English Braille，UEB），由 ICEB 維護，喺一般嘅情況下除咗音樂之外用可以同一標準嘅點字寫英文。
比起其他語文嘅點字（例如法文或者西班牙文點字），英文點字非常複雜。就算係 UEB 未出現之前，英文點字已經係分幾級，第2級嘅點字（Grade 2 braille）有好多簡寫，UEB 更加係用更多嘅點陣表示唔同嘅符號、格式化嘅轉變等等。
英文正字

英文正字（粵拼：jing1 man4 zing3 zi6；英文：English orthography）係指英文嘅正字方案，一套用嚟有效噉表達英格蘭話嘅口語嘅書寫系統。
有啲人主張話要統一所有書寫英格蘭話嘅系統。
英文維基百科

英文維基百科（English Wikipedia）係維基百科協作計劃嘅英文版，係維基百科最早嘅一個版本，由非牟利組織──維基媒體基金會負責搞。英文維基百科喺2001年1月15號成立，到2021年6月，英文維基百科已經有超過630萬篇文章，10.2億次編輯，註冊用戶超過4,100萬，係咁多部維基百科入面最大嘅。

最早嘅一個維基百科
英文維基百科係最先建立，亦都係最大嘅維基百科版本。
佢開創咗好多喺其他維基百科上面都可以見到嘅常規同特色，包括：
避免自我提及
正文
中立嘅觀點
導航模
楔位文章分類
文章質量提升計劃
大部分MediaWiki程式員同維基媒體基金會嘅活躍參與者都係英文用戶。
處女群島

處女群島位於加勒比海同大西洋交界，東北面嗰堆島係英屬處女群島，西南面嗰堆係美屬處女群島。
維基同享有多媒體嘅嘢：處女群島
處境喜劇

處境喜劇係種有固定場景、固定主演陣容嘅喜劇作品，最先出現喺電台嘅廣播劇，之後發展到電視台嘅電視劇。處境喜劇嘅劇情通常都比較輕鬆搞笑。
處女膜

處女膜係陰道口嘅環形薄身黏膜組織，會因為頭一次性行為、劇烈運動、外力創傷等等原因而破裂。雖然粵文叫佢做「處女膜」，但處女膜破裂咗都唔一定代表嗰個人就係處女。
菅谷政子

菅谷政子，係日本嘅一個女藝人同埋配音員。
菅野孝憲

菅野孝憲（1984年5月3號—）係日本足球員，司職守門員，效力京都不死鳥。
菅野將晃

菅野將晃（1960年8月15號—）係日本足球員，司職中場，效力過市原JEF聯，及京都不死鳥。
菅直人

菅直人（粵拼：gaan1 zik6 jan4；日文：菅 直人(Kan Naoto)；1946年10月10號—）係第94任日本內閣總理大臣（2010至2011年）兼前日本民主黨領袖。

簡歷
菅直人1970年嚮東京工業大學畢業。1976年以獨立候選人身份，參選眾議院選舉落選，之後俾江田三郎推薦入社會民主連合。嚮1980年當選眾議院議員做到家下。

底世
佢嚮山口縣宇部市出世，鄉下嚮岡山縣建部町。
菅野哲也

菅野哲也（1989年8月30號—）係日本足球員，司職中場，效力長野帕塞羅。
菅野美穗

菅野美穗（1977年8月22號—）係日本嘅一個女演員。

拍過嘅作品一覽
呢個表唔完整，歡迎加料。
菅田將暉

菅田將暉（1993年2月21號—）係日本男演員，出身大阪，隸屬TOP COAT，2009年飾演《幪面超人W》其中一位主角。
菅野將太

菅野將太（1984年1月6號—）係日本足球員，司職中場，效力過富山勝利。
菅野拓真

菅野拓真（1980年4月5號—）係日本足球員，司職前鋒，效力過市原JEF聯，甲府風林，及湘南比馬。
觀塘裁判法院

觀塘裁判法院係香港其中一個裁判法院，喺觀塘鯉魚門道10號觀塘法院大樓。
觀塘西

觀塘西（英文：Kwun Tong West，代號J4）係香港觀塘區議會下轄嘅其中一個雙議席選區，2023年設立，範圍主要係觀塘區西部。
觀塘避風塘

觀塘避風塘（英文：Kwun Tong Typhoon Shelter）係香港一個避風塘，喺九龍觀塘區觀塘沿岸。避風塘佔地33.8公頃，作業船隻同遊樂船隻嘅泊位各佔16.9公頃。
維基同享有多媒體嘅嘢：Kwun Tong Typhoon Shelter
觀塘願景

觀塘願景（英文：Kwun Tong Future）係香港民主派政黨，喺2019年6月29號（反送中運動期間）成立。
觀塘遊樂場

觀塘遊樂場（英文：Kwun Tong Recreation Ground）係香港一公園同遊樂場，喺觀塘翠屏道六號，鯉魚門道、將軍澳道、佳廉道側邊，翠屏邨以南，行政上歸觀塘區，歸康樂及文化事務署管。
設施有草地球場、硬地球場、籃球場、排球場、滾軸溜冰場、兒童遊樂場、緩跑徑、健身徑、長者健體設施，以及一個七人人造草地足球場、兩個七人硬地足球場、三個籃球場兼排球場、一個滾軸溜冰場、兩個兒童遊樂場。重有緩跑徑、長者健體園地。
公園全日開放。七人人造草地足球場，開朝八晚十一，個半鐘計一節。七人硬地足球場，開朝七晚十一，一個鐘計一節。籃球場兼排球場，開朝七晚十一，一個鐘計一節。

歷史
觀塘遊樂場喺1971年起逐步落成啟用，係當時觀塘區最大型嘅康體場地，先後由市政局、臨時市政局同康樂及文化事務署管理。
除咗康樂同體育活動，觀塘各界重會喺度舉辦唔同規模嘅文娛同節慶活動，其中以農曆新年前夕嘅觀塘區年宵市場最為人熟悉。遊樂場內兩個硬地足球場會佈置成年宵市場，提供約130個攤檔售賣年花、精品、雜貨等賀年用品，吸引來自觀塘不同社區嘅市民前來閒逛，場面熱鬧非常。2010年至2014年配合場地進行重建，年宵市場需暫時搬遷到同區嘅康寧道遊樂場。
遊樂場用咗38年，直到2009年重建前嘅設施有：
1個七人人造草地足球場
2個七人硬地足球場（設有觀眾看台）
1個三人小型足球場
3個籃球場
1個排球場
1個滾軸溜冰場
1個兒童遊樂場
1個避雨亭
休憩長椅
1個管理處

重建
人造草地足球場
步行徑
兒童遊樂場
重建緊嘅觀塘遊樂場
2009年11月9號起，配合觀塘游泳池重建，遊樂場大部份地方改建為游泳場館而需關閉5年，有關部門亦於2010年4月正式從公眾遊樂場地列表中將呢個場地剔除，同時新增偉樂街臨時足球場，作為補償遊樂場因重建而令區內缺少咗一個草地足球場。遊樂場地由建築署負責設計，金門建築負責工程項目，已於2014年12月竣工，2015年6月11號正式啟用。
成個重建項目佔地約39,000平方米，估計花費1,323,800,000港元，主要分為兩期進行：
第一期工程會拆卸3個足球場同游泳池內3個習泳池，以提供土地興建新游泳場館，另會關閉遊樂場作為重建嘅工地。施工期預計由2009年11月到2012年12月。
當新場館落成後，會即時進入第二期工程，包括將舊嘅游泳池拆卸，並將原址及部份工地改建為觀塘遊樂場，重置大部份設施，及增設長者健體園地及緩跑徑，更貼近市民實際需要。施工期由2012年12月到2014年12月。
2014年年底落成嘅遊樂場會有以下設施：
1個七人人造草地足球場（設有觀眾看台）
2個七人硬地足球場
3個籃球場兼排球場
1個滾軸溜冰場
2個兒童遊樂場
1個長者健身角
1個設有休憩處同避雨亭嘅花園
1幢洗手間兼更衣室大樓
1座服務大樓

交通
交通路線一覽
港鐵
█觀塘綫：觀塘站D4出口（步行10分鐘）
巴士
觀塘游泳池、觀塘站公共運輸交匯處、觀塘警署、觀塘法院、容鳳書紀念中心、成業街休憩花園等巴士站下車，行1至8分鐘就到。
九龍新界巴士
11B
（冇資料）
觀天望氣

天氣民俗（英文：weather lore），或者叫觀天望氣，係一類嘅民俗，指啲人對於「天氣要點預測」同埋「天氣嘅變化會影響啲乜」嘅民俗。
觀察

觀察（英文：observation）係由一手來源攞資訊嘅行為，生物可以用感官去觀察。
觀塘道

觀塘道係香港一條公路，喺九龍觀塘區，由牛池灣龍翔道、太子道東、清水灣道交界連到觀塘鯉魚門道、翠屏道交界，1950年代通車。呢條公路係7號幹線其中一段。
菲歷士·門德爾松

菲歷士·門德爾松（德文：Felix Mendelssohn，1809年2月3號—1847年11月4號），全名雅各·路德維施·菲歷士·門德爾松·白陶迪（Jakob Ludwig Felix Mendelssohn Bartholdy），係猶太裔德意志作曲家，出名嘅作品有《仲夏夜之夢》（17歲就寫好徂序曲）、《第四交響曲（意大利）》同埋《乘着歌聲的翅膀》等。
菲歷士·門德爾松個家姐范妮·門德爾松都係作曲家，兩姐弟嘅關係好親近。1847年，范妮·門德爾松喺排練緊菲歷士嘅清唱劇《第一個華普傑斯夜（德文：Die erste Walpurgisnacht）》嘅時候突然中風過徂身。菲歷士極為悲痛，喺六個月之後同樣因為中風而過徂身，年僅38歲。
菲涅爾透鏡

菲涅爾透鏡（英文：Fresnel lens），或者寫做菲涅耳透鏡，係種透鏡，由法國物理學家菲涅爾發明，有比較大嘅光圈同比較短嘅焦距，所以佢體積比正規透鏡細同薄，就已經做到正規透鏡嘅效果。
菲爾

菲爾係阿爾巴尼亞嘅第七大城，人口大約12萬。
菲格魯埃拉斯

菲格魯埃拉斯（西班牙文：Figueruelas）係西班牙亞拉岡薩拉戈薩省一座城，住1千人。
菲比

菲比（粵拼：fei1 bei2，古希臘文：Φοίϐη），係希臘神話入面十二位泰坦神之一。
菲沙河

菲沙河（英文：Fraser River）係加拿大卑詩省最長河，由洛磯山脈流去溫哥華佐治亞海峽，全長1,375公里。
菲涅爾

奧古斯丁-尚•菲涅爾（Augustin-Jean Fresnel，1788年5月10號—1827年7月14號）係一個法國光學物理學家，佢嘅研究對光學領域有重大貢獻，令到英國物理學家湯瑪斯•楊格（Thomas Young）提出嘅光波理論獲得廣泛接受。佢喺1827年去世之前，發明咗反射/折射式嘅菲涅爾透鏡，同埋率先使用「階梯式」透鏡嚟延長燈塔嘅可見度，從而拯救咗無數航海人士嘅生命。佢亦提出咗純折射式透鏡嘅概念，呢個概念最早由布豐伯爵提出，之後菲涅爾自行重新發現，而家呢個概念被用喺屏幕放大鏡同埋投影機嘅凸透鏡度。
菲涅爾喺光學方面嘅研究，喺數學上解釋咗惠更斯次級波嘅原理同楊氏干涉實驗（英文：Young's interference experiment），並且假設簡單嘅顏色係由正弦波組成，佢首次完滿咁解釋咗光線經過直線邊緣嘅繞射，包括首個滿意嘅基於波的解釋嚟解釋光線嘅直線傳播。佢嘅論證部分係證明咗同一頻率但唔同相位嘅正弦函數嘅相加，類似於不同方向嘅力嘅相加。佢進一步假設光波係純粹橫向嘅，解釋咗偏振嘅性質，色散偏振嘅機制，同埋兩個透明各向同性介質界面上嘅透射同反射系數。之後，佢進一步推廣咗方向-速度-偏振關係嚟解釋雙折射晶體入面折射光線嘅方向同偏振，呢啲晶體係屬於「雙軸」類型，佢解決雙軸問題嘅第一個正確解答，只係用咗唔使一年嘅時間。
菲林明道

菲林明道係香港灣仔一條主要馬路，南面連住莊士敦道、灣仔道，經譚臣道、軒尼詩道、駱克道同謝斐道，有天橋橫跨告士打道，經港灣道到北面會議道，連住博覽道東。
菲林明道1955年前譯「勳寧道」，係用香港輔政司菲林明個名命名，紀念佢做輔政司期間推動灣仔填海造地。
衝動買嘢

衝動買嘢（英文：impulse buying）係指一個人事前冇計劃好、出於衝動買嘢。
衝呀！瘦薪兵團

《衝呀！瘦薪兵團》（英文：No Good Either Way）係香港無綫電視時裝喜劇電視劇，由陳展鵬、唐詩詠、陳智燊、郭少芸同阮兆祥領銜主演，監製係王心慰。
套劇由2012年6月11號至7月6號，逢星期一至星期五20:30至21:30喺翡翠台同高清翡翠台同步播放，總共20集。
衝浪之音

衝浪之音（簡化字：冲浪之音）係中國反政府YouTuber，專整「辱包」影片。佢個名源自「衝浪文化」。
2023年10月5號，佢個YouTube賬號畀YouTube公司永久封殺，理由係佢個賬號「嚴重或屢次違反『禁止發佈故意騷擾及恐嚇或威脅他人嘅內容』嘅YouTube網站規矩」、「騷擾同霸凌」習近平。
過咗幾日，衝浪之音本人失踪。佢嘅朋友推測，佢share咗Bilibili網嘅短link（包含追踪參數（英文：query string）），噉樣暴露身份而畀差佬搵到捉咗。
衝突調解

衝突調解（conflict resolution）係指一啲用嚟和平終止衝突嘅方法。
衝線

《衝線》（英文：Young Charioteers），係香港無綫電視製作嘅時裝勵志電視劇，由羅仲謙、沈震軒、林夏薇、蔡思貝同米雪領銜主演，監製關永忠。呢套劇用踩單車做主題。
衝量

衝量（英文：impulse，物理符號 或 Imp）係作用喺物體上嘅力喺一段時間上嘅累積效果。
蒙古高原

蒙古高原係中國內蒙古同蒙古國嘅一個高原，面積有320萬平方公里，平均海拔響1,000到1,500米之間。
蒙哥

蒙哥（1209年1月10號—1259年8月11號）係大蒙古國第四個皇帝，1251年到1259年在位，跟廟號叫元憲宗。
蒙固

蒙固（泰文：รัชกาลที่ ๔，1804年10月18號—1868年10月1號）係暹羅國王，稱號拉瑪四世，1851年到1868年在位。
佢在位期間，暹羅感到西方擴張嘅壓力。先王接受西方嘅新想法，開始暹羅嘅現代化，無論係技術定係文化之上，佢贏得「暹羅科學與技術之父」之名。
維基同享有多媒體嘅嘢：
蒙固（類）
蒙哥帖木兒

蒙哥帖木兒（—1282年4月17號）係伊兒汗國君主旭烈兀嘅仔。
蒙哥帖木兒多次參戰。1281年，佢喺敘利亞打敗仗。1282年4月17號，Möngke Temür 死咗。
蒙古野馬

蒙古野馬（Equus ferus przewalskii）又叫普氏野馬，係馬科馬屬野馬現存唯一一個亞種，原產蒙古西部到中國新疆準噶爾盆地東部。
蒙嘉慧

蒙嘉慧（英文：Yoyo Mung Ka Wai，1973年8月3號—）係香港女演員，曾經同無綫電視同埋香港電視網絡簽約。佢老公係鄭伊健。
蒙古語系

蒙古語系（粵拼：mung4 gu2 jyu5 hai6；英文：Mongolic languages）係個亞洲語系，分佈喺東亞同北亞，另外喺東歐有一細笪嘅分佈區。佢係蒙古系民族嘅母語，用家估計有570萬人，蒙古族係核心民族，此外仲有達斡爾族、保安族、土族、裕固族（東部）、布里亞特人、衛拉特人（卡爾梅克人）。
過去學界將佢分類做阿爾泰語系嘅語族，但隨住對呢個語系假說嘅否認，蒙古語族就隨之升格做語系。
萬代南夢宮影像製作

萬代南夢宮影像製作（英文：Bandai Namco Filmworks），前身係旭日東升動畫有限公司，係日本一間娛樂公司，萬代南夢宮控股嘅子公司。
萬人接機行動

萬人接機行動，係2019年8月9到11號由香港民間人士發起嘅一次反逃犯條例修訂抗議活動，喺香港國際機場接機大堂搞。呢個係繼7月26號和你飛集會之後第二次喺機場搞嘅反修例活動。皆因搞手話今次活動只係「接機」而唔係搞「集會」，所以無人向警方申請不反對通知書。
香港機場管理局因應今次活動，喺8月9號朝早6點到11號夜晚11:59期間，將香港國際機場一號客運大樓離境大堂列做限制區，只係畀有機票或者登機證離境嘅旅客同埋有員工證嘅機場員工入去。
8月12號，有人發起再入機場示威，即係百萬人塞爆機場行動。
萬人幫拖搞邊科

《萬人幫拖搞邊科》（Calling Netizens 2）係香港電視娛樂製作嘅真人騷節目，亦係《萬人幫拖搞個唱》嘅續作，由李健宏（KB）、李家榮（火火）主持，2020年5月25號到6月5號逢禮拜一到五23:00-23:30喺ViuTV播。節目主持繼續用組合「雙龍出海」嘅身份，答謝返之前幫自己手搞演唱會嘅人。
同前作一樣，呢個節目嘅網上重溫係「足本版」，保留喺電視直播版剪走咗嘅粗口。
萬代宏樹

萬代宏樹（1986年2月19號—）係日本足球員，司職前鋒，效力水戶蜀葵。
萬人日報

萬人日報係香港一份執咗笠嘅中文報紙，喺1975年由陳子雋開，內容都係反共新聞。社址係香港英皇道677號6樓，每日出紙4版。1978年改做萬人雜誌，正式執笠。
西南廣播公司

西南廣播公司（德文：Südwestrundfunk）係德國一間州立廣播公司，佢有三個中心：巴登–巴登、緬恩斯同斯圖加特，其中斯圖加特係管理中心。佢喺1998年成立，係繼西德廣播公司之後德國公共廣播聯盟中第二大嘅廣播公司。佢係巴登–符騰堡同萊茵蘭–普法茨兩個州嘅公辦企業。
西南政務委員會

西南政務委員會（粵拼：sai1 naam4 zing3 mou6 wai2 jyun4 wui6），全稱國民政府西南政務委員會，係中華民國時兩粵元老將官等成立嘅一個行政機構，同埋同時期成立嘅國民黨中央執監委員會西南執行部，孖埋叫作西南兩機關。1931年由於蔣介石喺南京湯山扣押咗時任立法院院長胡漢民，5月份反蔣派喺廣州召開中央執監委員非常會議，商議另立政府，喺12月尾到1932年元旦相繼成立咗西南兩機關，形成咗兩廣半獨立嘅局面。兩邊一路對峙嘅局面，維持咗大概4年倒，到咗1936年5月胡漢民喺廣州突然腦溢血過身後，蔣介石政府就即刻進逼兩粵半獨立政府，兩廣事變粵軍中海空軍幾個將官相繼倒去蔣介石度，到7月13號南京國民黨二中全會決議，撤咗西南兩機關同埋一、四集團軍嘅番號。同一日，國民政府軍事委員會命令埋陳濟棠免去本兼各職，派咗余漢謀接管粵局，由渠做第四路軍總司令兼第一軍軍長，兩粵對峙南京局面就咁瓦解埋。

組成
政委會秘書長陳融，委員有大概20、30人倒，主要人士有：
胡漢民（元老派）：蕭佛成、鄧澤如、鄒魯、唐紹儀、林雲陔、劉紀文、劉盧隱、李蟠、詹菊似、羅翼群、李曉生、鄧青陽、黃季陸等；
陳濟棠（粵系）：陳濟棠、林翼中、區芳浦等；
新桂系：李宗仁、白崇禧、黃旭初、李任仁、張任民、馬君武、麥煥章等。
初成立嗰陣仲有太子派（孫科）：伍朝樞、傅秉常、吳尚鷹等，後尾孫科走佬南京投蔣，太子派跟著走埋佬。

遺址
廣州市東山區均益路門牌17號嘅勵廬，位處東山歷史別墅區，原本係舊日嘅國民黨西南執行部組織組公寓。
西南政法大學

1953年：西南人民革命大學政法系同重慶大學法學院、四川大學政法學院、重慶財經學院法律系、貴州大學法律系、雲南大學法律系合併，成立西南政法學院。
1958年：中央公安學院重慶分院併入。
1978年：國務院批西南政法學院做全國重點大學；同年，開設法學、哲學同國際共運史呢3個本科專業。
1995年：改名叫西南政法大學。
西南航空

西南航空（英文：Southwest Airlines Co.，紐交所：LUV）係美國一間航空公司，機隊淨係用波音737機型。
西南官話

西南官話（粵拼：sai1 naam4 gun1 waa2），亦叫上江官話（soeng4 gong1 gun1 waa2）、上江話（soeng4 gong1 waa2），係中國官話一支，包括四川話、重慶話、雲南話等。可能係由於歷史嘅緣故，其中嘅湖廣片、桂柳片同粵語（廣州話）之間都有少少接近。
西南群島

西南群島係印尼群島，喺摩鹿加首府安汶西南，最大島係韋塔島。
西南岔

西南岔，俄文譯名切列姆沙內（俄文：Черемшаны），係外滿洲東南嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
西南芬蘭

西南芬蘭（芬蘭文：Varsinais-Suomi）係芬蘭嘅行政區，首府杜古。
藤田浩平

藤田浩平（1989年6月19號—）係日本足球員，司職中場，效力過讚岐卡馬達馬尼。
藤田直之

藤田直之（1987年6月22號—）係日本足球員，司職中場，曾經喺2015年爲日本足球代表隊出場1次。
藤田義明

藤田義明（1983年1月12號—）係日本足球員，司職後衞，效力磐田山葉。
藤田芳正

藤田芳正（1979年7月23號—）係日本足球員，司職中場，效力過山形山神。
藤田讓瑠

藤田讓瑠（2002年2月16號—）係日本足球員，打中場位置，效力橫濱水手。
藤田淑子

藤田淑子 （粵拼：tang4 tin4 suk6 zi2，1950年4月5號—2018年12月28號），係日本嘅一個女藝人同埋配音員。
藤田麻美

藤田麻美 ，係日本嘅一個女藝人同埋配音員。
藤田祥史

藤田祥史（1983年4月13號—）係日本足球員，司職前鋒，效力湘南比馬。
藤田茜

藤田茜 ，係日本嘅一個女藝人同埋配音員。
藤田雄士

藤田雄士（1999年8月23號—）係日本足球員，司職後衞，效力秋田藍閃電。
西山宏太朗

西山宏太朗 ，係日本嘅一個男配音員。

配音作品一覽
呢個表唔完整，歡迎加料。
西山峻太

西山峻太（1989年7月25號—）係日本足球員，司職後衞，效力YSCC橫濱。
西山雄介

西山雄介（1994年9月18號—）係日本足球員，司職後衞，效力YSCC橫濱。
西岡大輝

西岡大輝（1988年8月21號—）係日本足球員，司職後衞，效力愛媛FC。
西岡大志

西岡大志（1994年7月28號—）係日本足球員，司職後衞，效力FC琉球。
西岡良仁

西岡良仁（1995年9月27號—）係日本一職業網球員。

球員生涯
西岡良仁係左手揸拍，2014年亞洲運動會代表日本摞咗一金一銅兩塊獎牌。
西山哲平

西山哲平（1975年2月2號—）係日本足球員，司職中場，效力過平塚比馬，山形山神，及大分三神。
西山孝朗

西山孝朗（1942年1月7號—）係日本足球員，司職後衞，曾經喺1964年爲日本足球代表隊出場1次。
西山貴永

西山貴永（1985年7月11號—）係日本足球員，司職前鋒，效力過川崎前鋒，橫濱FC，仙台七夕，及藤枝MYFC。
葉凱茵

葉凱茵（粵拼：jip6 hoi2 jan1，Fanny Ip，1977年9月16號—）係香港無綫電視女演員，2002年入行。

簡歷
葉凱茵香港出世，鄉下係福建廈門。2002年佢參選過香港小姐，落選後加入無綫電視拍劇。佢演出嘅角色以閒角同配角爲主，喺唔少劇集飾演秘書，曾經畀觀眾叫佢做「秘書王」。另外，佢個樣同另一藝員周寶霖幾似，有時會畀觀眾認錯。
葉凱茵2004年曾經與香港男演員李思捷拍過拖，拍拖5年後分咗手。2009年，葉凱茵同圈外嘅眼鏡商人郭家樑拉埋天窗。2011年，兩人生咗一個仔，取名郭皓琛（Orson）。
葉劍英故居

葉劍英故居係過世嘅中華人民共和國領導人葉劍英元帥好耐以前住過嘅屋。佢位於今日中國廣東省梅州市梅縣雁洋鎮虎形村。
故居係泥磚砌築嘅農舍，屬粵東地區客家嘅圍屋。坐東朝西偏南。成座圍屋共有15間房屋。而家嘅建築面積係350平方米。葉劍英響呢度出世同埋度過童年同青少年。
2001年6月，中華人民共和國國務院列咗佢做第五批全國重點文物保護單位。1989年，響故居右側建立咗葉劍英元帥紀念館；2001年6月，紀念館被中共中央宣傳部列咗做全國愛國主義教育示範基地。
葉公超

葉公超（1904年10月20號—1981年11月20號），名崇智，以字行，廣東番禺人，係中華民國嘅外交官、學者同埋政治人。佢喺1949年到1958年做外交部長。1958年做駐美國大使。1961年11月，佢畀免職後做行政院嘅政務委員。
葉劍英

葉劍英（粵拼：jip6 gim3 jing1；1897年4月28號—1986年10月22號）係中國大陸政治人，中國共產黨革命烈士，廣東梅縣（今日嘅廣東省梅州市梅縣）人。做過中共第7~12屆中央委員、第8~12屆中共政治局委員、第10~12屆中共政治局常委，第10~11屆中共委員會副主席。

生平
葉劍英喺1927年加入中國共產黨，後生嗰時跟住孫中山搞民主主義革命，參加過搞黃埔軍校同北伐戰爭。1927年重喺發動南昌起義方面，做咗好多緊要工作，嗰年12月參加領導廣州起義。抗日戰爭同第二次國共內戰期間做過廣州工農紅軍副指揮、土地革命戰爭嘅中央軍委總參謀長、八路軍參謀長、中國人民解放軍總參謀長、中共中央後委書記等職務。中華人民共和國成立之後做過中共中央華南分局第一書記、中南軍政同行政委員會嘅副主席同代理主席。1955年攞過元帥軍銜，1978年做過第五屆全國人大常委會委員長。1986年因病死喺北京，終年89歲。
葉劍青

葉劍青，香港泛民主派人士兼臨床心理學家，良心理政召集人。
喺心理學專業入面，佢近年專注於敍事治療（narrative therapy）嘅培訓同推廣，亦關注喺香港反送中運動下，點樣處理警察催淚彈為示威者帶嚟嘅傷痕。
喺2016年香港立法會選舉前夕，佢同戴耀廷、石守正因為希望改變長年泛民主派得票六成但只得四成議席嘅局面，推動雷動計劃，去到2021年7月被政府以「在選舉中作出招致選舉開支的非法行為」名義政治檢控（但控方否認呢個說法），葉劍青同石守正喺承認案情嘅前提下，獲准簽保守行為12個月，控罪撤銷。
葉利欽

葉利欽（俄文：Борис Николаевич Ельцин，1931年2月1號—2007年4月23號）係俄羅斯前總統。佢做過蘇聯共產黨中央政治局候補委員、莫斯科市委第一書記、蘇聯俄羅斯聯邦最高蘇維埃主席、同埋俄羅斯首任民選總統。
葉利欽係個充滿爭議嘅政治人物，佢喺蘇共年代因為矢言打擊貪污而聲名大噪。喺1991年6月12號佢以 57% 嘅得票率當選俄羅斯蘇維埃聯邦社會主義共和國總統，成為俄羅斯史上第一個民選總統。佢執政嗰陣推動自由市場經濟同埋民主體制，但係佢採取「休克療法」嚟令到俄羅斯由原本嘅計劃經濟盡快走上資本主義，包括放寬蘇聯時期嘅物價管制，同埋大幅削減政府開支。但係呢啲政策就令到俄羅斯經濟瀕臨崩潰，最後更加以武力鎮壓反對者。佢嘅政權亦都飽受貪污醜聞困擾。而喺任內兩次攻擊車臣，但係未能夠平息車臣分離主義分子，亦都動搖佢喺國民嘅領導地位。喺距離2000年重有幾個鐘頭之前，佢突然宣佈辭職，任命總理普京做代總統，震驚朝野，就咁完咗佢嘅政治生涯。到嗰陣，有啲人估計佢嘅民望得返大概 2% 。
邊度都有外星人

《邊度都有外星人》（英文：Alien Is Everywhere）係香港無綫電視嘅資訊節目，《邊度都有陰謀》續作，由鄭子誠、陸永主持，由2022年8月26號到11月25號逢禮拜五23:00到23:30喺J2播。節目會探討同外星人相關嘅話題。
邊氏

邊（粵拼：bin1）係唐人姓氏，喺《百家姓》裏頭排第313位。

名人
呢篇邊氏係同姓氏有關嘅楔位文章，重未寫完嘅。麻煩你幫手充實佢。
邊度都有陰謀

《邊度都有陰謀》（英文：Conspiracy Is Everywhere）係香港無綫電視嘅資訊節目，由鄭子誠、陸永主持，石寶德（Adam）、「K先生」做嘉賓，由2021年11月4號到2022年1月27號逢禮拜四23:00到23:30喺J2播。節目會探討同電影、電視、音樂相關嘅陰謀論。
邊界掃描描述語言

邊界掃描描述語言（Boundary scan description language, BSDL）係畀JTAG進行邊界掃描測試用嘅硬件描述語言。IEEE標準1149.1入便經已有唨佢，同時BSDL文件都日漸得到啲用喺邊界掃描應用嘅JTAG工具同埋啲測試用例生成器嘅良好支持。

概覽
BSDL舊時係VHDL嘅一個子集。但係由IEEE 1149.1-2013起，佢就唔係VHDL嘅「適當」子集嘹，而著認為係基於VHDL嘅遞個語言。佢係喺IEEE標準1149.1個附錄B中著正式定義嘅。每個BSDL文件都描述唨一種IC版本，並且擁有好多可以用喺特定裸片嘅封裝引腳圖。項工好必要，因為譬如兩個唔同嘅BGA封裝會有唔同嘅焊珠；即使個珠嘅名稱相同，都可能捱連到另一個包嘅唔同信號，有時唔同修訂版之間嘅連接都會變化。
包裝上會定義澌每個數字信號（引腳或焊珠），就似啲IEEE 1149.1、IEEE 1149.6、IEEE 1149.8.1、IEEE 1532同埋IEEE 1149.4嘅相容IC中用到嘅寄存器跟操作碼一樣。
份BSDL描述文件一般包含實體描述、通用參數、邏輯端口說明、使用聲明、引腳映射、掃描端口識別、指令寄存器說明、寄存器訪問說明、邊界寄存器說明咁多嘢，涉及一個指令寄存器、至少一個1位旁路寄存器、一個邊界掃描寄存器，有時仲有一個可選嘅32位裝置id寄存器。除指令寄存器之外嘅其他寄存器叫做測試數據寄存器（TDR）。隻邊界掃描寄存器（BSR）係唯一嘅，因為佢都係同樣映射到設備I/O嘅寄存器。好多對BSDL嘅定義係一組單一長字符串常量。
值得注意嘅係邊界掃描中冇涉及到嘅寄存器通常係冇定義嘅，而未公開定義嘅指令就著包含喺INSTRUCTION_PRIVATE嘅部分入邊。對於構建基於1149.1嘅仿真器或者調試器，BSDL入便對微處理器寄存器嘅描述就通常冇包埋足夠嘅信息。

應用
BSDL喺市面上好多IEEE 1149.1為基礎嘅工具、啲又可以應用ATPG或者ATE嘅、入邊作為輸入格式使用。進行測試嗰陣，需要從半導體供應商獲得對應嘅BSDL描述文件。
邊界綠遊遊

《邊界綠遊遊》（The Greenest Boundary Travel）係香港MakerVille製作嘅本地遊節目，由陳欣妍、劉沛蘅主持，2022年8月27號同9月3號兩個禮拜六19:30－20:00喺香港電視娛樂ViuTV播。節目會介紹新界東北部嘅景點，包括沙頭角、荔枝窩同鴨洲。
呢個節目係由香港旅遊發展局為咗推廣新界東北部嘅本地遊而贊助製作，同期播出嘅同類節目重有無綫電視嘅《巴打秘景遊》。
邊界緩衝區

邊界緩衝區係一個沿住一條邊界嚟分隔兩個地方嘅範圍。喺地緣政治，緩衝區一般都係以一個中立範圍，嚟分隔開兩個敵對嘅國家或者地區，但係有時亦可以係用嚟融合兩個地方。
邊界緩衝區可以有唔同嘅用途。喺政治上，可以係爲咗分隔敵對國家嚟避免打仗，或者因爲環保因素嚟保護大自然某啲部分。
邊度係我屋企

《邊度係我屋企》（Kde domov můj）係捷克同佢前身捷克斯洛伐克嘅國歌，1918年開始用。
邊界掃描

邊界掃描係一種測試方法，測試集成電路內部啲喺印刷電路板或者子塊上嘅駁接（導線）嘅。邊界掃描都著廣泛用作調試方法，嚟監視集成電路嘅引腳狀態、測量電壓或者分析集成電路內部啲子塊。
1990年IEEE嘅Std. 1149.1-1990入邊標準化唨所謂嘅聯合測試工作組（JTAG），佢確定唨邊界掃描測試嘅規範。1994年，其中又添加唨一份有描述到邊界掃描描述語言（BSDL）嘅補充，佢之中進一步描述到IEEE Std 1149.1相容設備嘅邊界掃描邏輯內容。由嗰陣時開始，邇個標準經已俾全世界嘅電子設備公司採用唨。邊界掃描宜家基本上等同於JTAG。

測試
邊界掃描架構提供唨一種無需使用物理測試探針就測得啲駁接（包括邏輯，存儲器等等）嘅方法。佢要到添加至少一個測試單元，之同設備啲所有引腳駁埋喺度、有選擇噉覆蓋得個引腳功能嘅。每個測試單元都可以透過JTAG掃描鏈嚟編程將啲信號推到引腳度，跟尾跨越板上高嘅獨立跡線；然後就讀得啲喺板走線目的地嘅單元，並驗查板上啲跡線駁接嗰兩個引腳駁得啱唔啱。若果條跡線同另一個信號短路或者直程斷開，噉目標引腳度就會顯示唔啱嘅信號值，就噉表明到故障。

片上基礎架構
為唨提供邊界掃描功能，IC供應商要幫每個設備都添加埋啲附加邏輯，其中包括每個外部跡線對應嘅掃描單元。每隻單元有一對並列I/O（PI, PO）同埋一對序列I/O（SI, SO），做到：
捕獲並列輸入PI嘅數據
更新並列輸出PO嘅數據
序列掃描SI數據並移位到SO畀下一個單元
PI數據透明傳遞到PO
然之後啲單元會駁埋一齊，組成外部邊界掃描移位寄存器（BSR），並戥JTAG嘅TAP（測試訪問端口）控制器支持結合埋、之包含有四條（TMS（模選）, TCK（時鐘）, TDI（輸入）, TDO（輸出），有時仲有TRST（重置）等）附加引腳與及控制電路，最終實現噉樣嘅過程：等測設備處於由專用「測試模式選擇」（TMS）序列控制信號控制嘅工作模式上，由一個透過專用設備輸入引腳饋入嘅「測試時鐘」（TCK）計拍，啲序列數據從叫做「測試數據輸入」（TDI）嘅專用設備輸入引腳開始、到叫做「測試數據輸出」（TDO）嘅專用設備輸出引腳終止，同時啲信號值由上位機透過轉換器輸入外部邊界（引腳迾或者球珠迾）、又一迾一迾噉從外部邊界傳遞到核心邏輯、跟尾從核心邏輯傳遞出外部邊界，最終透過轉換器換成序列信號由上位機用户界面呈現結果。
有啲TAP控制器會使啲喺啲內部掃描鏈度運行得嘅所謂嘅JTAG指令而唔係上文睇到嘅BSR，嚟支持埋片上邏輯設計模塊之間嘅掃描鏈。噉樣就可以當嗰啲集成組件係板上嘅單獨芯片一樣，對佢哋進行測試。片上調試解決方案即係邇種內部掃描鏈嘅主要應用場合。
邇啲設計屬大多數Verilog、VHDL庫嘅一部份。邇種附加邏輯開銷好少，一般嚟講對於板級嘅有效測試都幾抵下。
正常操作之下，新增嘅邊界掃描鎖存單元都係設成對片電路冇影響嘅，即係實際上透明。但係電路著設為測試模式陣時，鎖存器就可以允許數據流從一個鎖存器轉移到下一個鎖存器。對單詞進行移位嗰陣，通常都會從啲配置為輸入嘅信號度、畀返啲輸入值。

測試機制
由於啲單元可以攞嚟捉數據閼到塊電路板上，所以可以透過佢哋嚟設置測試條件。然之後又可以透過計時寄存返啲數據字嚟回輸啲相關狀態到測試系統入邊，好對佢進行分析。
透過採用這種技術，測試系統就有可能獲得對電路板嘅測試訪問權限。鑑於而今大多數電路板嘅元件同埋跡線都密集之極，測試系統好難透過物理方式駁上塊板嘅相關區柵嚟測試塊板，而藉助邊界掃描就唔臤定要使到物理探針即可以實現邇種訪問。
喺現代芯片同埋電路板設計入邊，「測試設計」係一項重要問題。一個常見嘅設計工件係一摣邊界掃描測試矢量，之可能以序列矢量格式（SVF）或者類似嘅互換格式提供。

JTAG測試操作
設備透過一迾輸入輸出引腳同世界進行通信。 邇啲插針本身就衹能提供有限嘅可見性，對個設備工作嚟講。但係，啲支持邊界掃描嘅設備都包含一個服務於每個信號引腳嘅移位寄存器單元。 邇啲寄存器連接喺設備邊界周圍嘅一條專用路徑入邊（並因此得名）。 條路徑允許一種虛擬訪問能力，之䟒得過、即繞得過啲正常輸入、並允許對個設備進行直接控制同埋提供佢啲輸出嘅詳細可見性。 邊界掃描嘅內容通常由製造商視乎具體零件而使用特定嘅BSDL文件嚟描述。

其中，睇在用唨腳式抑或係珠式嘅芯片封裝，BSDL文件會描述澌喺邊界掃描中涉及到嘅啲喺引腳或球珠上邊曝露出嚟嘅數字信號，嚟作為佢對邊界掃描寄存器（BSR）定義嘅一部分。 兩粒球珠嘅描述可能如下所示噉樣：
"541 (bc_1,                     *,  control,  1)," &
   "542 (bc_1,         GPIO51_ATACS1,  output3,  X,    541,   1,   Z)," &
   "543 (bc_1,         GPIO51_ATACS1,    input,  X)," &
   "544 (bc_1,                     *,  control,  1)," &
   "545 (bc_1,         GPIO50_ATACS0,  output3,  X,    544,   1,   Z)," &
   "546 (bc_1,         GPIO50_ATACS0,    input,  X)," &
幾行碼顯示唨一個中型芯片上高兩個球（喺361球BGA封裝入邊，邊界掃描包括約莫620條噉樣嘅線），每粒球喺BSR中都有三個組件：用嚟配置球嘅控件（配置輸入、輸出、 驅動級別、上拉、下拉等等）； 某種輸出信號；同埋某種類型嘅輸入信號。
有JTAG指令可以採邊界掃描寄存器中嘅數據樣，又或者加定某個值先都得。
喺測試過程當中，I/O信號透過邊界掃描單元進入同離開芯片。測試涉及好多測試向量，每個向量都驅動一啲信號，然後驗證個響應係咪啱個預期。邊界掃描單元可以配置為支持對於芯片之間互駁嘅外部測試（EXTEST指令）或者芯片內部邏輯嘅內部測試（INTEST指令）。

電路板測試基礎架構
通常，高端商業JTAG測試系統允許唨從CAD/EDA系統導入嘅設計「網表」與及邊界掃描/JTAG兼容設備嘅BSDL模型，嚟自動生成測試應用程序。 常見嘅測試類型包括：
掃描路徑「基礎結構」或完整性
邊界掃描設備引腳到邊界掃描設備引腳之間嘅「互駁」
邊界掃描引腳到存儲設備或設備集群（SRAM，DRAM，DDR等）
任意邏輯集群測試
喺製造陣時使用嘅話，噉樣嘅系統仲支持埋非測試但係係附屬嘅應用程序，譬如各種閃存（NOR，NAND同序列（I2C或SPI））嘅系統內編程。
噉樣嘅商用系統由董事會測試專業人員使用，而一套完整嘅系統通常要使幾千美元。 佢哋可以包括診斷選項，嚟查準諸如開路短路之類嘅故障，仲可以提供原理圖或佈局查看器嚟透過圖形方式顯示故障。 使種工具開發嘅測試通常會戥遞啲測試系統（譬如在線測試儀（ICT）或者功能板測試系統）結合埋使用。

調試
邊界掃描體系結構入邊都提供唨喺嵌入式系統開發階段輔助開發人員同埋工程師嘅功能。 JTAG測試訪問端口（TAP）可以變成低速邏輯分析儀。

歷史
斯坦福大學嘅James B. Angell提出唨序列測試。
IBM開發唨電平敏感掃描設計(level-sensitive scan design，LSSD)。
費倫巴治體育會排球會

費倫巴治體育會排球會（英文：Fenerbahçe S.K. Volleyball）係土耳其伊斯坦堡嘅職業排球球會，依家打緊土耳其職業排球聯賽。
費倫巴治體育會籃球隊

費倫巴治體育會籃球隊（英文：Fenerbahçe S.K. Basketball）係土耳其伊斯坦堡嘅職業籃球球會，依家打緊土耳其超級籃球聯賽。
費倫巴治體育會

費倫巴治體育會（土耳其文：Fenerbahçe Spor Kulübü），係一間喺土耳其伊斯坦堡嘅足球會，喺1907年成立。
費倫斯華路士

費倫斯華路士（英文：Ferencvárosi TC）係匈牙利布達佩斯一間職業足球球會，依家踢緊匈牙利甲組足球聯賽。
費列活

費列活（英文：Fleetwood）係英倫蘭開夏一鎮，人口2.5萬。
貸款

貸款係個人或公司，從其他個人或公司進行借錢，並分期還款嘅金錢交易。
費

費，又叫收費、費用，係提供服務或者權利而換取嘅報酬，有唔同名目，譬如服務費、會費。有啲費係一次過收，有啲就定時定候（例如每個月）收。
費倫天拿足球會

費倫天拿足球會（意大利文：Associazione Calcio Firenze Fiorentina）係意大利翡冷翠一間足球會，喺1926年成立，而家踢緊意大利甲組足球聯賽。
貺神星

貺神星（217 Eudora），即係小行星217，係太陽系小行星帶嘅一粒小行星，喺1880年8月30號發現。
西柏林

柏林嘅四個佔領區。西柏林係淺藍色，深藍同紫色嘅。區界係以1987年嘅劃分法定嘅
西柏林（粵拼：sai1 pak3 lam4，德文：West-Berlin；英文：West Berlin；法文：Berlin-Ouest）係第二次世界大戰之後由1949年至1990年由西德控制嘅柏林西面地區嘅叫法。佢係由法國、英國同美國嘅佔領區組成嘅。而東邊嘅蘇聯佔領區就叫做東柏林（德文：Ost-Berlin）。
西柏林同西德本土有100英里距離，只係通過一條好窄嘅通道連埋一齊。冷戰時期佢俾柏林圍牆包住咗。
西梅

西梅（拉丁文：Prunus domestica）係種生果，生物分類屬於薔薇科李屬，皮薄多汁。
西柚汁

西柚汁係用西柚榨出嚟嘅果汁嘢飲，味道似橙汁。西柚汁會抑制一種代謝藥成份嘅酵素，所以唔可以同藥一齊食。
西梅乾

西梅乾（英文：Prune），又叫梅乾，係種用西梅整成果乾零食。西梅乾因為有豐富膳食纖維，所以有通大便嘅功效。
西梅汁

西梅汁係用西梅榨出嚟嘅果汁嘢飲，呈深紫色。
西林覺羅氏

西林覺羅（粵拼：sai1 lam4 gok3 lo4）係滿人姓氏，係八個覺羅氏之一。出名嘅人有西林覺羅鄂爾泰、西林覺羅鄂春等。
西柚

西柚（學名：Citrus × paradisi），係芸香科柑橘屬植物，亦都係常見嘅生果。佢係一種柚，由西方傳嚟，所以有咁嘅名。
西條

西條係日本愛媛縣一市，人口約莫11萬。
維基同享有多媒體嘅嘢：Saijo,_Ehime
喺開放街圖（Open Street Map）嘅西條地圖。
維基遊埠有呢篇旅遊嘅資源：西條（英文）
超強音浪

《超強音浪》（粵拼：ciu1 koeng4 jam1 long6；簡化字：超强音浪；英文：Super Music），係中國大陸山東衛視同引力傳媒一齊推出嘅一檔集音樂、遊戲同訪談一齊嘅室內綜藝節目，由主持過《中國夢之聲》嘅知名主持人林海做節目嘅總策劃同主持人。呢個節目同其他音樂類綜藝節目最大嘅唔同嘅地方係，其他節目都係注重從平民入面挖掘草根明星，或者令已經成名嘅歌手進行競賽，而呢個節目就注重喺回歸音樂本身，主打「音樂+遊戲」嘅差異化玩法，再加上依託大數據分析做嘉賓量身定製嘅提問訪談環節，為音樂加咗更多娛樂元素。節目喺2017年1月1號開始逢星期日夜晚9點20分播出。歌曲版權由QQ音樂獨家攞到，並透過騰訊音樂娛樂集團旗下嘅QQ音樂、酷狗音樂、酷我音樂一齊發行。

播出時間
《超強音浪》嘅首播頻道喺山東衛視，2017年1月1號正式開播，依家首播時間係逢星期日夜晚9點20分，每集長70分鐘，按季播出，季同季之間無縫連接。
另外，當遇到一啲重大事件時，嗰個節目會適時咁去讓步。例如，2017年1月29號因播出《2017山東衛視春節聯歡晚會語言類節目集錦》而停播一期；2017年5月14號因轉播「一帶一路」國際合作高峰論壇歡迎晚宴同文藝晚會而延後至夜晚9點50分播出；2017年9月24號因夜晚10點檔安排播出紀錄片《輝煌中國》而提前至夜晚9點播出。

節目形式
每期將會邀請一到幾位知名歌手或演員嚟到節目現場，為觀眾帶嚟充滿情懷同回憶嘅表演，並同音浪小分隊進行各種唔一樣嘅遊戲互動。另外，節目組重會託大數據分析為嘉賓量身定製提問訪談環節，充分展現嘉賓嘅音樂個性，喚醒觀眾嘅情感共鳴。

節目主持人
《超強音浪》嘅主持團體被叫做「音浪小分隊」，隊長係主持過《中國夢之聲》嘅知名主持人林海，每期固定隊員係4人－6人。
李祥祥，中國大陸男歌手，《中國夢之聲》第一季總冠軍。
林采欣，台灣女歌手，《中國夢之聲》第一季總決賽第14名。
阿速，本名呂素鵬，山東電視生活頻道《生活幫》首席主持人。
張美琪，山東廣播電視台融媒體資訊中心主持人。
黃齡，中國大陸女歌手，代表作《High歌》、《癢》。
東東，上海電視台主持人。
虎虎，本名劉銳，中國大陸男歌手，偶像組合「青鳥飛魚」成員。
王子子，中國大陸女演員。
郝雷，中國大陸音樂製作人。
西明日香

西明日香 ，係日本嘅一個女藝人同埋配音員。
西晃佑

西晃佑（1998年4月8號—）係日本足球員，打前鋒位置，效力富山勝利。
西普魯士

西普魯士（德文：Westpreußen）係普魯士舊時一個省，一戰之後，東邊大部份都割咗畀波蘭，二戰之後更將全部地方畀晒波蘭。
西曆紀年

西曆紀年係源自基督教嘅紀元方法，以耶穌出世嗰年作為紀年嘅開始。
西會津町

西會津町（日文：西会津町／にしあいづまち Nishiaizu machi */?）係日本福島縣耶麻郡嘅一個町。
西星斑

西星斑（Plectropomus areolatus），係種石斑，生物學分類係屬鱸形目鮨科鰓棘鱸屬。
西昌

西昌係中國四川涼山彝族自治州嘅首府，面積2,655平方千米，人口61萬。
西昌衛星發射中心座落喺西昌北面嘅冕寧。
西晉

西晉（粵拼：sai1 zeon3），係魏晉南北朝時期唯一一個統一嘅時期，亦係晉朝前期。
其實三國時期，魏國大權基本上係響司馬氏手中，最後司馬炎響266年2月4號代魏立國，為晉武帝，司馬炎篡位後於280年統一中國，史稱「王濬破吳」。由於無辦法解決地方上世家大族嘅勢力，兼且撤州郡兵令到地方兵力唔夠，再加上胡人內遷，統一嘅局面得短短十幾年。
晉惠帝繼位之後政治開始混亂，有軍事大權嘅王室後裔紛紛爭權，叫八王之亂；西晉因為咁元氣大傷，內遷嘅胡人乘機舉兵，造成五胡亂華，大量百姓同世族開始南移，最後西晉響316年滅亡，北面進入五胡十六國時期。
晉武帝時代晉朝版圖
近藤蔵波

近藤蔵波（2002年7月6號—）係日本足球員，打中場位置，效力大阪櫻花。
近藤貫太

近藤貫太（1993年8月11號—）係日本足球員，司職中場，效力過愛媛FC。
近藤隆

近藤隆 ，係日本嘅一個男配音員。

配音作品一覽
呢個表唔完整，歡迎加料。
近藤春菜

近藤春菜 ，係日本嘅一個女藝人同埋配音員。
近藤直也

近藤直也（1983年10月3號—）係日本足球員，司職後衞，曾經喺2012年爲日本足球代表隊出場1次。
近藤玲奈

近藤玲奈 ，係日本嘅一個女藝人同埋配音員。
近藤祐介

近藤祐介（1984年12月5號—）係日本足球員，司職前鋒，效力過FC東京，神戶勝利船，札幌岡薩多，栃木SC，北九州向日葵，長野帕塞羅，及SC相模原。
近藤貴司

近藤貴司（1992年4月26號—）係日本足球員，司職中場，效力愛媛FC。
近藤隆幸

近藤隆幸 ，係日本嘅一個男配音員。

配音作品一覽
呢個表唔完整，歡迎加料。
觀塘碼頭廣場

觀塘碼頭廣場，香港公園之一，遊樂場之一，喺觀塘，開源道同偉業街交界，英文叫Kwun Tong Ferry Pier Square。行政上歸觀塘區。設施有狗公園、寵物公園，以及休憩草坪、狗隻飲水器、狗廁所、狗隻遊樂設施、公園座椅。公園全日開放。
觀塘綫

觀塘綫（粵拼：gun1 tong4 sin3；英文：Kwun Tong Line）係港鐵營運嘅十條路線之一（亦係前地鐵歷史最悠久嘅路綫），由九龍城區嘅黃埔連接西貢區嘅調景嶺。1979年通車時嘅總站係喺觀塘，所以叫呢個名。截至2021年，觀塘綫有17個車站，當中有8個係轉車站（何文田站、油麻地站、旺角站、太子站、九龍塘站、鑽石山站、油塘站、調景嶺站），而九龍灣站、牛頭角站、觀塘站、藍田站同埋油塘站5個車站係架空／地面車站。觀塘綫列車一列8卡，喺路線圖上面以綠色做代表。伸延去黃埔之前係全綫採用島式月台嘅路線。

歷史
港鐵觀塘綫觀塘站2號月台
喺1960年代，香港政府已經想起集體運輸系統（Mass Transit Railway）。而當時規劃上已經有Kwun Tong Line，即係觀塘綫，不過比家下長好多。佢由Western Market，大概係今日嘅上環站，到Ma Yau Tong，大約係今日油塘站。香港島Central站（今日中環站）做轉車站，同Island Line（今日港島綫）轉車，但係唔停Admiralty站（今日金鐘站）。Tsim Sha Tsui站（今日尖沙咀站）、Diamond Hill站（今日鑽石山站）同Shatin Line（接近近年講嘅沙中綫）做轉車站。Tsim Sha Tsui站、Jordan站（今日佐敦站）、Waterloo站（今日油麻地站）、Mong Kok站（今日旺角站）四個轉車站同Tsuen Wan Line（約莫今日荃灣綫）做轉車。
不過呢個系統規模大得滯，結果要縮細來搞。

修正早期系統
1975年11月，修正早期系統獲准興建。工程歷時四年，1979年10月1號正式通車。修正早期系統（首段）只係有石硤尾站到觀塘站嘅一段投入服務，列車只係有四卡。之後修正早期系統繼續擴展，地鐵服務喺1979年12月31號擴展到尖沙咀站。1980年2月12號過海鐵路路段啟用，地鐵列車第一次去到港島（中環站），地鐵嘅服務亦都伸延到港島區，全段修正早期系統完工。為咗應付客量增加，列車組由1980年2月16號起加到一列六卡。

荃灣綫
1982年4月26號，為咗方便觀塘綫乘客適應喺旺角站轉搭荃灣綫嘅列車過去港島，荃灣綫首段（荃灣↔荔景）同埋太子站嘅轉車月台啟用，並且取代咗原有修正早期系統由中環站至旺角站嘅部份。嗰日開始修正早期系統「一分為二」，荃灣站至中環站命名做荃灣綫，而觀塘站至油麻地站就命名做觀塘綫，所有觀塘綫嘅列車會以油麻地站下層月台做總站。
由荃灣綫中環站至佐敦站往觀塘綫嘅乘客要喺旺角站轉車；而由荃灣站至深水埗站往觀塘綫嘅乘客就要喺太子站轉車。
1982年5月，荃灣綫正式啟用，由嗰日開始油麻地站就成為咗觀塘綫嘅終點站，旺角站同埋太子站就成為接駁荃灣綫嘅轉車站。

東區海底隧道
1984年，香港政府決定起第二條過海隧道——東區海底隧道。地鐵獲授權興建一條汽車同埋鐵路兩用嘅海底隧道。當隧道喺1989年建成啟用之後，觀塘綫嘅終點站喺同年嘅8月6號伸延到香港島嘅鰂魚涌站；新加嘅藍田站就喺同年嘅10月1號啟用。1986年5月22號，因應客量需求，特別係九龍塘轉車站嘅客量，列車加到去一列八卡，直至而家都係。

將軍澳綫
2001年9月27號觀塘綫又被延伸去到香港島嘅北角站。隨住將軍澳綫嘅啟用，2002年8月4號觀塘綫嘅終點站又由香港島改番返去九龍，並且向東延伸以將軍澳綫油塘站作為終點站。同年8月18號，將軍澳綫正式通車，觀塘綫列車最終以調景嶺站做終點站，將軍澳綫正式取代觀塘綫原有由海底隧道至北角站嘅一段。
1984年至今觀塘綫總站變遷示意圖

觀塘綫延伸
内文：觀塘綫延綫
2016年10月23號，觀塘綫由油麻地站延伸至何文田同黃埔站。因為黃埔站得一個月台，繁忙時間兩個站會輪流做終站。港鐵亦都建議往荃灣列車轉乘往何文田／黃埔列車，反之亦然。屯馬綫2021年6月27號全線通車之後，乘客可以喺何文田轉屯馬綫。

用車
觀塘綫有13列英國都城嘉慕所製造嘅列車（M-Train），一列列車8卡（通車初期4卡，喺1980年加到去一列6卡，1986年到而家就加到去一列8卡），喺1998至2001年間全面翻新），間中要抽3列畀將軍澳綫。觀塘綫嘅英國製都城嘉慕列車嘅車卡主要係最早期買落嘅第1代闊門膠車卡，同埋用窄門膠嘅2A、2C同3代車卡。
另外有北車長客電動列車（C-Train）22列，同樣係一列8卡。
下行（往黃埔）
都城嘉慕電動列車‎‎車廂編組
（往調景嶺）上行
觀塘綫延綫

觀塘綫延綫係香港港鐵一個工程項目，將觀塘綫由油麻地站延伸去黃埔站。

歷史
觀塘綫延綫最早喺1989年運輸科發表嘅《香港運輸政策綠皮書》出現，係第三條過海鐵路，並明確指出連接油麻地站同埋炮台山站。但1990年相關嘅白皮書，第三條過海鐵路已經俾機場鐵路取代，計劃因而無限期押後。
2002年12月，地鐵公司（家下嘅港鐵公司）建議將觀塘綫由油麻地站向東延伸，經何文田站去到黃埔站，取代九廣鐵路公司喺黃埔起自動捷運系統嘅計劃。2008年3月，香港行政會議批准港鐵公司對觀塘綫延綫進行進一步規劃同埋設計，2011年下半年開工，2016年10月23號通車。